সম্বর হরিণ

বড় শিংঘা বা সম্বর হরিণ বা সম্বর (, বৈজ্ঞানিক নাম: Rusa unicolor) হরিণ প্রজাতিসমূহের মধ্যে অন্যতম বৃহৎ সদস্য। দক্ষিণ ও দক্ষিণ-পূর্ব এশিয়ার অধিকাংশ এলাকাজুড়ে সম্বর হরিণ দেখা যায়। এর একাধিক উপপ্রজাতি রয়েছে।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯৮

 আবাসস্থল 
250px|left|thumb| পুরুষ সম্বর.
দক্ষিণ এশিয়ায় ভারত, বাংলাদেশ ও শ্রীলঙ্কায় সম্বর হরিণ দেখতে পাওয়া যায়। বাংলাদেশের পূর্ব ও উত্তর- পূর্বাঞ্চলীয় পাহাড়ী বনভূমিতে সম্বর হরিণ আছে বলে জানা যায়। ভারত ও শ্রীলঙ্কার জাতীয় উদ্যান ও সংরক্ষিত বনাঞ্চলগুলোতে বড় বড় পালে সম্বর হরিণের দেখা মেলে। এছাড়া দক্ষিণ-পূর্ব এশিয়ার মিয়ানমার, থাইল্যান্ড, ভিয়েতনাম, লাওস, মালয় উপদ্বীপ, ইন্দোনেশিয়ার সুমাত্রা ও বোর্নিও দ্বীপ সম্বর হরিণের আবাসস্থল। চীনের দক্ষিণাঞ্চল, হাইনান দ্বীপ ও তাইওয়ানেও এদের দেখতে পাওয়া যায়।

এদের শিঙের জন্য তাইওয়ানে বিভিন্ন খামারে সম্বর হরিণ বাণিজ্যিকভাবে পালন করা হয়। এদের শিং ছোরার বাট আর আগ্নেয়াস্ত্রের হাতল তৈরীতে ব্যবহৃত হয়। এছাড়া যুক্তরাষ্ট্র, অস্ট্রেলিয়া ও নিউজিল্যান্ডে এদের স্থানান্তর ঘটানো হয়েছে।

 বিবরণ 
অঞ্চলভেদে সম্বর হরিণের আকার ও ওজনের বিভিন্নতা দেখা যায়। পূর্বাঞ্চলীয় উপপ্রজাতিগুলোর তুলনায় পশ্চিমাঞ্চলীয় উপপ্রজাতিগুলো অপেক্ষাকৃত বৃহদাকৃতির। একটি পূর্ণবয়স্ক হরিণের উচ্চতা কাঁধ পর্যন্ত ৪০ থেকে ৬৩ ইঞ্চি ও ওজন ১৫০ থেকে ৩২০ কেজি পর্যন্ত হয়।Boitani, Luigi, Simon & Schuster's Guide to Mammals. Simon & Schuster/Touchstone Books (1984),  এদের দেহ ছোট ছোট মেটে বা হলদে মেটে বর্ণের লোম দ্বারা আবৃত থাকে। পুরুষ হরিণের শাখাযুক্ত বৃহৎ শিং (প্রায় ৪৩ ইঞ্চি লম্বা) থাকে।

 উপপ্রজাতি 
এ পর্যন্ত সম্বর হরিণের সাতটি উপপ্রজাতির সন্ধান পাওয়া গিয়েছে।Wilson, D.E., Reeder, D.M. (eds.) (2005) Mammal Species of the World. A Taxonomic and Geographic Reference (3rd ed), Johns Hopkins University Press online  এগুলো হচ্ছে -

উপ-প্ৰজাতিসাধারণ নামআবাসস্থলR. u. boninensisবনিন সম্বর হরিণ (বিলুপ্ত) (Bonin Sambar Deer)  বনিন দ্বীপ  R. u. brookei  বোর্নিওR. u. cambojensis  ইন্দোনেশিয়া আর মালয়েশিয়াR. u. dejeaniদক্ষিণ চীনের সম্বর হরিণ   দক্ষিণ তথা দক্ষিণ-পশ্চিম চীনR. u. equinaমালয়ান সম্বর হরিণ (Malayan Sambar Deer)  সুমাত্ৰাR. u. hainanaহাইনান সম্বর হরিণ (Hainan Sambar Deer)  হাইনান দ্বীপ, চীনR. u. swinhoiiফরমোজান সম্বর হরিণ (Formosan Sambar Deer)তাইওয়ানR. u. unicolorশ্ৰীলঙ্কার সম্বর হরিণ (Sri Lankan Sambar Deer)ভারত, বাংলাদেশ, শ্রীলঙ্কা

 চিত্ৰসম্ভার 

 তথ্যসূত্ৰ 

 বহিঃসংযোগ 

 Hunting sambar in New Zealand
 Sambar deer in New Zealand and their distribution

বিষয়শ্রেণী:বাংলাদেশের প্রাণিকুল
বিষয়শ্রেণী:ভারতের প্রাণিকুল
বিষয়শ্রেণী:হরিণ
বিষয়শ্রেণী:এশিয়ার প্রাণিকুল
বিষয়শ্রেণী:ক্ষুরযুক্ত চতুষ্পদ
বিষয়শ্রেণী:স্তন্যপায়ী প্রাণী
বিষয়শ্রেণী:বাংলাদেশের স্তন্যপায়ী
বিষয়শ্রেণী:ভারতের স্তন্যপায়ী
বিষয়শ্রেণী:তৃণভোজী প্রাণী
বিষয়শ্রেণী:তৃণভোজী
বিষয়শ্রেণী:১৭৯২-এ বর্ণিত স্তন্যপায়ী
বিষয়শ্রেণী:দক্ষিণ এশিয়ার স্তন্যপায়ী
বিষয়শ্রেণী:দক্ষিণ-পূর্ব এশিয়ার স্তন্যপায়ী
বিষয়শ্রেণী:রবার্ট কের (লেখক) কর্তৃক নামকরণকৃত ট্যাক্সা